Babelscape/SREDFM huggingface dataset:
Steel Rain

To Steel Rain (πρωτότυπος τίτλος: "강철비", "Gangcheolbi") είναι νοτιοκορεατική θρίλερ ταινία δράσης του 2017 σε σκηνοθεσία και σενάριο Γουανγκ Γου-σουκ. Το σενάριο βασίστηκε σε μία ομότιτλη webtoon δουλειά του σκηνοθέτη, του 2011. Στην ταινία πρωταγωνιστούν οι Τζονγκ Ου-σονγκ και Κουάκ Ντο-γον. Τη μουσική της ταινίας έγραψε ο δημοφιλής στη Νότια Κορέα για συνθέσεις ταινιών, Κιμ Τάε-σεόνγκ. Πρόκειται για μία παραγωγή της Mofac & Alfred και σε διανομή των Next Entertainment World και Netflix, στο οποίο κυκλοφόρησε την επόμενη χρονιά (2018). Συγκεκριμένα κυκλοφόρησε στις 14 Δεκεμβρίου του 2017 στη Νότια Κορέα και 14 Μαρτίου του 2018, παγκοσμίως, μέσω της πλατφόρμας του Netflix.

Η πλοκή της ταινίας έχει επίκεντρο ένα πραξικόπημα που γίνεται στη Βόρεια Κορέα, από δυσανασχετημένους στρατηγούς του Ανώτατου Ηγέτη (ή Ο Νούμερο 1, όπως αναφέρεται στην ταινία), οι οποίοι θεωρούν προδοσία το γεγονός ότι τόσα χρόνια πεινούσαν για να φτιάξουν πυρηνικά όπλα και τώρα που τα έχουν δεν τα χρησιμοποιούν. Ο Ανώτατος Ηγέτης βρίσκεται ανάμεσα από πυρά των πραξικοπηματιών, χωρίς να πεθάνει, αφού σώζεται από δύο κοπέλες και τον πρωταγωνιστή Έουμ, ο οποίος καταφέρνει και τον πάει στη Νότια Κορέα, όπου με τη βοήθεια του έτερου συμπρωταγωνιστή, Κουάκ, τον σώζουν, και αργότερα και τον πιθανό πόλεμο μεταξύ των δύο χωρών. Επιμύθιο της ταινίας είναι πως μία πιθανή ενοποίηση δεν είναι ανέφικτη, αφού και οι μεν και δε είναι αμφότεροι Κορεάτες και πρέπει να ζουν ειρηνικά.

Η ταινία έλαβε σχετικά καλές κριτικές, έχοντας 7.1 σε πάνω από 4 χιλιάδες κριτικές στο iMDB και 76% στο Rotten Tomatoes, σε 66 κριτικές, όλες θεατών. Η ταινία, επίσης, υπήρξε υποψήφια και σε τέσσερις κατηγορίες στο Baeksang Arts Awards: Καλύτερου Σκηνοθέτη, Καλύτερου Σεναρίου, Καλύτερου Α' Ανδρικού Ρόλου και Καλύτερου Υποστηρικού Ρόλου, χωρίς να κερδίσει σε καμία. Παρόλα αυτά στα 23α Chunsa Film Art Awards, ο Τσανγκ Γου-σουνγκ, κέρδισε το βραβείο του Καλύτερου Ηθοποιού. Ενώ, τέλος, στα 38α Korean Association of Film Critics Awards, συμπεριλήφθηκε στις 11 Καλύτερης Ταινίες της Χρονιάς. Στις 29 Ιουλίου του 2020, κυκλοφόρησε και σίκουελ, ονόματι "Steel Rain 2: Summit", με τους ίδιους ηθοποιούς στους πρωταγωνιστικούς ρόλους, χωρίς όμως να έχει αφηγηματική συνέχεια με το πρώτο έργο.
Ρομπέρτο Μορένο

Ο Ρομπέρτο Μορένο(πλήρες ονοματεπώνυμο Ρομπέρτο Πούπο Μορένο)(γεν. στο Ρίο ντε Τζανέιρο στις 11 Φεβρουαρίου του 1959) είναι Βραζιλιάνος οδηγός αγώνων. Στη Φόρμουλα 1 εντάχθηκε το 1982 όμως όταν τελείωσε εκείνο το Πρωτάθλημα αποχώρησε αμέσως και επανήλθε το 1987. Στο τέλος εκείνου του Πρωταθλήματος αποχώρησε και πάλι και επανήλθε το 1989 και τότε παρέμεινε μέχρι και το 1992. Τότε δεν πήρε μέρος σε όλα τα Γκραν Πρι του Πρωταθλήματος αλλά στα μισά περίπου κι ύστερα αποχώρησε για 3η φορά. Επανήλθε το 1995 όπου πήρε μέρος κανονικά σε όλα τα Γκραν Πρι κι ύστερα αποχώρησε από το σπορ οριστικά. Συνολικά ο Μορένο πήρε μέρος σε 77 Γκραν Πρι απ' τα οποία εκκίνησε στα 42. Το 1ο ήταν το Ολλανδικό Γκραν Πρι του 1982 και το τελευταίο το Αυστραλιανό Γκραν Πρι του 1995.Σημείωσε τα ακόλουθα 3 αποτελέσματα:

* Βρέθηκε 1 φορά στο Βάθρο των Νικητών
* Σκόραρε συνολικά 15 βαθμούς
* Σημείωσε 1 ταχύτερο γύρο

Ο Μορένο το [[Παγκόσμιο πρωτάθλημα Φόρμουλα 1 (1997)|1997]]
Σούμεϊ Όκαβα

Ο Σούμεϊ Όκαβα (ιαπωνικά: 大川 周明, Ōkawa Shūmei) (6 Δεκεμβρίου 1886 – 24 Δεκεμβρίου 1957) ήταν Ιάπωνας εθνικιστής, πανασιατικός συγγραφέας και κατηγορούμενος εγκληματίας πολέμου. Στην προπολεμική περίοδο, ήταν γνωστός για τις δημοσιεύσεις του πάνω στην ιστορία της Ιαπωνίας, τη φιλοσοφία της θρησκείας, την ινδική φιλοσοφία και την αποικιοκρατία. Συχνά αναφέρεται ως «δεξιός» συγγραφέας, αν και περιέγραφε τον εαυτό του ως αντικαπιταλιστή και απέρριπτε τον χαρακτηρισμό «δεξιός».
Χάντι

Χάντι στο [[Τομσκ]], 2006.
δεξιά|μικρογραφία|200x200εσ| Οικογένεια Χάντι στέκεται μπροστά από παραδοσιακή τους σκηνή
Οι περισσότεροι Χάντι ζουν στον [[Αυτόνομος θύλακας της Χαντίας - Μανσίας|αυτόνομο θύλακα της Χαντιμανσίας]] στη δυτική [[Σιβηρία]]
Οι Χάντι (παλαιότερα στη βιβλιογραφία συναντώνται ως Οστιάκ) είναι ουγγρικά ιθαγενή φύλα, που αυτοαποκαλούνται "Χάντι, Χάντε, Κάντεκ" και ζουν στη Χαντιμανσία, μια περιοχή που ιστορικά είναι γνωστή ως Γιούγκρα στη Ρωσία, μαζί με τους Μάνσι. Στον αυτόνομο θύλακα, οι γλώσσες χάντι και μάνσι έχουν συν-επίσημο καθεστώς με τα ρωσικά. Στην απογραφή του 2010, 30.943 άτομα ταυτοποιήθηκαν ως Χάντι. Από αυτούς, 26.694 κατοικούσαν στο Όμπλαστ του Τιουμέν, εκ των οποίων 17.128 ζούσαν στον αυτόνομο θύλακα της Χαντιμανσίας και 8.760 στον αυτόνομο θύλακα Γιαμάλων-Νένετς. 873 ήταν κάτοικοι της γειτονικής περιφέρειας Τομσκ και 88 κατοικούσαν στη Δημοκρατία των Κόμι.
Σίνγκμαν Ρι

Ο Σίνγκμαν Ρι (κορεατικά: 이승만, Ι Σουνγκμάν, προφορά: i.sɯŋ.man, 26 Μαρτίου 1875 - 19 Ιουλίου 1965) ήταν Νοτιοκορεάτης πολιτικός, που υπηρέτησε ως ο πρώτος Πρόεδρος της Νότιας Κορέας, από το 1948 έως και το 1960. Ο Ρι, επίσης, υπήρξε ο πρώτος αλλά και τελευταίος πρόεδρος της Προσωρινής Κυβέρνησης της Κορέας, από το 1919 έως και το 1925, καθώς κι από το 1947 έως και το 1948. Η κυβέρνηση του Ρι, χαρακτηριζόταν από απολυταρχισμό, διαφθορά, περιορισμένη οικονομική ανάπτυξη και σφοδρό αντικομμουνισμό, το οποίο ειδικά στο τέλος της δεκαετίας του 1950, οδήγησε τη χώρα σε πολιτική αστάθεια και εναντίωση των πολιτών ως προς την πολιτική άσκηση της κυβέρνησης. 

Ο Ρι γεννήθηκε στην περιφέρεια Χουάνγκχε που άνηκε στην επονωμαζόμενη τότε χώρα των Τσοσόν, σπουδάζοντας σε αμερικανικό μεθοδιστικό σχολείο, όπου κι ασπάστηκε τον χριστιανισμό. Μετά το τέλος του Α' Σινοϊαπωνικού Πολέμου, ακολούθησε διάφορες αντι-ιαπωνικές δραστηριότητες, οι οποίες τον οδήγησαν σε φυλάκιση το 1899. Το 1904 αποφυλακίστηκε και μετακινήθηκε στις Ηνωμένες Πολιτείες, όπου σπούδασε σε Αμερικανικά πανεπιστήμια. Εκείνη την περίοδο συνάντησε και τον Θίοντορ Ρούζβελντ. Μεταξύ το 1910 και το 1912, επέστρεψε στην Κορέα, όπως μετά μετακινήθηκε στη Χαβάη. Μεταξύ το 1918 και το 1924 ανέλαβε κάποιες διοικητικές θέσεις στην Κορέα, αντιπροσωπεύοντας τον Δυτικό Κόσμο. Το 1945, επέστρεψε στην αμερικανοκρατούμενη Κορέα και στις 20 Ιουλίου 1948 έγινε ο πρώτος Πρόεδρος της Δημοκρατίας της Κορέας, με ποσοστό 92,7%, νικώντας τον Κιμ Γκου. 

Ο Ρι κατά τη διάρκεια της θητείας του ακολούθησε γερή αντικομμουνιστική γραμμή και αμερικανική τάση. Το 1949 καταστέλει την κομμουνιστική εξέγερση στη νήσο Τζέτζου, ακολουθώντας μετά σφαγές όσων ήταν προσφιλής με τον κομμουνισμό, με τους θανάτους να φτάνουν τους 100.000. Μεταξύ το 1950 και το 1953, ήτοι κατά τη διάρκεια του Κορεατικού Πολέμου αρνήθηκε αρχικά να υπογράψει συνθήκη παύσης πυρών, η οποία αργότερα σταμάτησε τον πόλεμο, ελπίζοντας ότι η Κορεατική Χερσόνησος θα ενωθεί σε ένα κράτος, έστω και με εξαναγκασμό και βία. Μέτα τον πόλεμο η χώρα είχε βρισκόταν σε άσχημη οικονομική θέση και ήταν εξαρτημένη από τις Ηνωμένες Πολιτείες. 

Το 1956 επανεκλέγεται και οι μεταρρυθμίσεις του εναντιώνουν τον λαό προς αυτόν. Το 1960, επανεκλέχτηκε χωρίς αντίπαλο, αφού μέρες πριν τις εκλογές πεθαίνει ο Τσο Μπιενγκ-οκ. Κατόπιν, ο Λι Κι-πουνγκ, σύμμαχος του Ρι, κερδίσει τις εκλογές της αντιπροεδρείας, με την αντιπολίτευση να θεωρεί ότι έγινε νοθεία. Τα γεγονότα αυτά οδήγησαν σε διαμαρτυρίες, που έμειναν γνωστές ως Απριλιανή Επανάσταση, στην οποία αστυνομικοί σκότωσαν πολίτες-διαδηλωτές. Στις 26 Απριλίου παραιτείται αναγκαστικά λόγω των γεγονότων και έκτοτε άρχισε η Δεύτερη Δημοκρατία της Κορέας, που κράτησε έως και το 1961. Στις 28 Απριλίου, διαδηλωτές προσπάθησαν να εισβάλουν στην προεδρική κατοικία, αλλά με τη βοήθεια της CIA, μετακινήθηκε στη Χονολουλού. Εκεί, στην εξορία, έμεινε έως και τον θάνατό του, ο οποίος ήρθε το 1965 από έμφραγμα.
Πρώτος πόλεμος της Ινδοκίνας

Ο Πρώτος πόλεμος της Ινδοκίνας (Γαλλικά: Guerre d'Indochine), γνωστός ως Πόλεμος ανεξαρτησίας στο Βιετνάμ και ως Πόλεμος της Ινδοκίνας στη Γαλλία άρχισε στη Γαλλική Ινδοκίνα στις 19 Δεκεμβρίου 1946 και διήρκεσε μέχρι τις 20 Ιουλίου 1954 και είχε αποτέλεσμα την ανεξαρτησία του Βιετνάμ.
Αλίκη, κόμισσα του Ε

Η Αλίκη, κόμισσα του Ε (περί το 1180 - Μάιος 1246) από τον Οίκο τη Νορμανδίας, κόμισσα του Ε (1191 - 1246) ήταν κόρη και διάδοχος του Ερρίκου Β΄ του Ε και της Ματθίλδης κόρης του Χάμελιν του Γουάρεν, κόμη του Σάρρεϋ και της Ισαβέλλας του Γουάρεν, 4ης κόμισσας του Σάρρεϋ. Κληρονόμησε από τον πατέρα της το Ε και το Χέιστινγκς (1191) επειδή οι δύο μεγαλύτεροι αδελφοί της είχαν πεθάνει πρόωρα πριν από αυτόν, ήταν η τελευταία κυβερνήτης των κομητειών από τον Οίκο της Νορμανδίας. Παντρεύτηκε τον Ραούλ Α΄ του Λουζινιάν, κύριο του Ισουντάν που έγινε κόμης του Ε και λόρδος του Χέιστινγκς, μαζί του απέκτησε :

*Ραούλ Β΄ των Λουζινιάν π. 1200-1250, κύριος του Ισουντάν.
*Ματίλντα π. 1210-1241, παντρεύτηκε τον Χάμφρεϋ ντε Μποχούν κόμη του Χέρεφορντ.

Ο σύζυγος της πέθανε (1219) και η Αλίκη ταξίδευσε στην Αγγλία όπου προχώρησε σε μυστικές σχέσεις με τον αρχιδικαστή Ούμπερτ ντε Μπεργκ, 1ο κόμη του Κεντ. Σε διάταγμα τον Φεβρουάριο του 1233 παραχωρούσε δωρεά στον βασιλιά της Γαλλίας Λουδοβίκο τον Άγιο. Ο Οίκος των Λουζινιάν εξακολουθούσε να κατέχει για πολλές γενεές ακόμα την κομητεία του Ε.
Τλαχουικόλε

Ο Τλαχουικόλε (· στη γλώσσα νάουατλ: "Xochiyaoyotl", 1497–1518) ήταν Τλαξκαλτέκος πολεμιστής που γνωστός για τις ικανότητες και τον ηθικό του χαρακτήρα.
Σαμπέτα

μικρογραφία|Ρωσικό παγοθραυστικό στο λιμάνι της Σαμπέτα

Η Σαμπέτα () είναι λιμάνι και περιοχή ενός εργοστασίου υγροποιημένου φυσικού αερίου, του ΥΦΑ Γιαμάλ, στην χερσόνησο Γιαμάλ στο βόρειο τμήμα της Ρωσίας.

Ανήκει στον αυτόνομο θύλακα των Γιαμάλων Νένετς.
Τουσνέλντα

Το άγαλμα της Τουσνέλντα στο [[Λότζια ντέι Λάντσι]] της Φλωρεντίας.
Η Τουσνέλντα η Θουσνέλδα (αγγλικά: Thusnelda περ. 10 π.Χ. - άγνωστο) ήταν Γερμανιδα ευγενης η οποία συνελήφθη από τον Ρωμαίο στρατηγο Γερμανικό κατά τη διάρκεια της εισβολής του στη Μεγάλη Γερμανία. Ήταν η σύζυγος του Αρμινίου. Ο Τάκιτος και ο Στράβων αναφέρουν τη σύλληψή της ως απόδειξη της σταθερότητας και της συγκράτησης των ρωμαϊκών όπλων.
Απριλιανή Επανάσταση

Απριλιανή Επανάσταση (κορεατικά: 4.19 혁명) ή Επανάσταση της 19ης Απριλίου ή και το Κίνημα της 19ης Απριλίου ονομάζονται οι μαζικές διαδηλώσεις που έγιναν στη Νότια Κορέα μεταξύ 11 και 26 Απριλίου του 1960, κατά του Προέδρου Σίνγκμαν Ρι και της Πρώτης Δημοκρατίας της Νότιας Κορέας. Το κύριο αποτέλεσμα αυτών των διαδηλώσεων ήταν η παραίτηση του Προέδρου Ρι και ουσιαστικά η αρχή της Δεύτερης βραχύβιας Δημοκρατίας της Νότιας Κορέας. Ο Ρι, φυγαδεύθηκε λίγες μέρες αργότερα από τη CIA με προορισμό τη Χονολουλού, όπου και παρέμεινε εκεί εξόριστος μέχρι τον θάνατό του. 

Οι πρώτες κινητοποιήσεις έγιναν στις 11 Απριλίου του 1960 από μαθητές και μέλη της εργατικής τάξης στο λιμάνι της Μασάν. Το ποτήρι για του διαδηλωτές ξεχύλισε όταν διαπίστωσαν πως είχε πέσει νεκρός από πυρά αστυνομικού μαθητής διαδηλωτής. Η παρακίνηση για όλο αυτό ήταν οι νοθευμένες εκλογές του της ίδιας χρονιάς. Βέβαια, υπήρξε ήδη δυσαρέσκεια προς τη διακυβέρνηση του Ρι λόγω του απολυταρχισμού που ακολουθούσε, της διαφθοράς, της βίας ενάντια πολιτικών διαφορετικών πολιτικών πεποιθήσεων, καθώς και η ανύπαρκτη ανάπτυξη της χώρας.<ref name="http://prq.sagepub.com">Kim, C. I. Eugene, and Ke-soo Kim (1964). "The April 1960 Korean Student Movement", "The Western Political Quarterly", 17(1).</ref> Το περιστατικό στη Μασάν έφτασε και στη Σεούλ, όπου χιλιάδες άνθρωποι διαμαρτυρήθηκαν. Κατά την περίοδο δύο εβδομάδων και σε όλες τις διαδηλώσεις που έγιναν, οι οποίες έγινε προσπάθεια να κατεσταλλούν δια της βίας, 186 άτομα έχασαν τη ζωή τους. 

Ο Ρι υπήρξε μεγάλη φυσιογνωμία για την νεότερη ιστορία της Κορέας, αφού υπήρξε και ο πρώτος Πρόεδρος της. Ωστόσο, ήταν εξαρτημένος από τις Ηνωμένες Πολιτείες, και πέρα από τα άλλα είχε υιοθετήσει και τον αντικομμουνισμό, τον οποίο αρκετά τον χρησιμοποιούσε για να ασκήσει πίεση στους πολίτες. Ήταν πρόεδρος της Νότιας Κορέας και κατά τη διάρκεια του Κορεατικού Πολέμου. Κέρδισε δύο επανεκλέξεις, όμως η τρίτη, το 1960, ήταν αυτή που δημιούργησε ξεσηκωμό, λόγω νοθείας, ειδάλλως δυσαρέσκεια υπήρχε ήδη στο πρόσωπό του. Ο αντιπρόεδρος της τότε κυβέρνησης Λι Κι-πονγκ ήταν από τις κύριες φιγούρες της διαφθοράς της τότε κυβέρνησης. Μάλιστα, στις 27 Απριλίου (λίγο μετά την παραίτηση Ρι), ο μεγάλος του γιος τον σκότωσε καθώς και όλη την οικογένεια και μετά αυτοκτόνησε.
Λιου Γιφέι

Η Λιου Γιφέι (κινεζικά: 刘亦菲, πινγίν: "Liú Yìfēi", αληθινό όνομα: Αν Φενγκ ["An Feng"]) (25 Αυγούστου 1987, Γουχάν), επίσης γνωστή ως Κρίσταλ Λιου ("Crystal Liu"), είναι Κινέζα-Αμερικανίδα ηθοποιός, τραγουδίστρια και μοντέλο. Η Γιφέι δραστηριοποιείται στην Κίνα, όπου είναι ευρέως γνωστή ως «Fairy Sister» ονομάστηκε ως μία από τις Four Dan νέες ηθοποιούς της Κίνας το 2009. Το 2020, υποδύθηκε την Μουλάν στην ταινία δράσης της Walt Disney Company, "Mulan".
Σάντε Τζερόνιμο Καζέριο

Ο Σάντε Τζερόνιμο Καζέριο (ιταλικα: Sante Geronimo Caserio [ˈSante caˈzɛrjo]; 8 Σεπτεμβρίου 1873 - 16 Αυγούστου 1894) ήταν Ιταλός αναρχικός και δολοφόνος της Σαντί Καρνό, Προέδρου της Τρίτης Γαλλικής Δημοκρατίας. Ο Καζέριο γεννήθηκε στη Motta Visconti της Λομβαρδίας. Στις 24 Ιουνίου 1894, μαχαίρωσε θανάσιμα τον Πρόεδρο Καρνό μετά από ένα συμπόσιο, για να εκδικηθεί τις εκτελέσεις των αναρχικών βομβιστων Auguste Vaillant και Εμίλ Ανρί.

* "ΣΑΝΤΕ ΖΕΡΟΝΙΜΟ ΚΑΖΕΡΙΟ, ΤΟ ΟΠΛΙΣΜΕΝΟ ΧΕΡΙ ΤΗΣ ΑΝΑΡΧΙΑΣ."
Σιπχάν

Το όρος Σιπχάν (τουρκ. "Süphan Dağı", κουρδ. "Sîpanê Xelatê", αρμ. Սիփան = Σιπάν) είναι ηφαίστειο της ανατολικής Ασιατικής Τουρκίας, που υψώνεται επιβλητικό πέρα από τη βόρεια όχθη της μεγάλης Λίμνης Βαν. Το υψόμετρο της κορυφής του είναι 4.058 μέτρα πάνω από τη μέση επιφάνεια της θάλασσας, αλλά 2.418 μέτρα πάνω από την επιφάνεια της Λίμνης Βαν. Το όρος Σιπχάν είναι το ένα από τα τρία μόνο βουνά στην Τουρκία που είναι ψηλότερα των 4.000 μέτρων και μάλλον είναι το δεύτερο υψηλότερο, μετά από το, επίσης ηφαίστειο, όρος Αραράτ.
Κατζεντό

To Κατζεντό (χάνγκουλ 거제도, χάντσα 巨濟島) είναι το δεύτερο μεγαλύτερο νησί της Νότιας Κορέας. Είναι ένα από τα πολλά της νότιας ακτής της κορεατικής χερσονήσου, στην επαρχία Γκιόνγκσανγκναμ-ντο, και πάνω του είναι κτισμένο το μεγαλύτερο μέρος της πόλεως Κατζέ. Το Κατζεντό απέχει από την παρακείμενη ηπειρωτική ακτή ελάχιστη απόσταση μόλις 450 μέτρα, στα ανατολικά, και συνδέεται με αυτή με δύο γέφυρες, προς την πόλη Τονγκγιάν. Επιπλέον, η «Σταθερή Σύνδεση Μπουσάν-Κατζέ», συνδυασμός δύο γεφυρών και μιας υποθαλάσσιας σήραγγας, εγκαινιάσθηκε τον Δεκέμβριο του 2010 και παρέχει πιο άμεση σύνδεση με τη μεγαλούπολη Μπούσαν.
Πάρνοι

μικρογραφία| Παρθιανός πολεμιστής
Οι Πάρνοι ή Άπαρνοι ήταν ανατολικοϊρανικός λαός, που ζούσαν γύρω από τον ποταμό Ώχο , νοτιοανατολικά της Κασπίας Θάλασσας. Πιστεύεται ότι η αρχική τους πατρίδα μπορεί να ήταν η νότια Ρωσία, από όπου μετανάστευσαν με άλλες σκυθικές φυλές. Οι Πάρνοι ήταν μια από τις τρεις φυλές της ομοσπονδίας των Δάων.

Στα μέσα του 3ου αι. π.Χ., οι Πάρνοι εισέβαλαν στην Παρθία, "έδιωξαν τους Έλληνες σατράπες, οι οποίοι τότε είχαν μόλις αποκτήσει ανεξαρτησία, και ίδρυσαν μια νέα δυναστεία": τη δυναστεία των Αρσακιδών.
Ελευθέριος ο Νεότερος

Ο Ελευθέριος ο "Νεότερος" ήταν ένας Ρωμαίος αξιωματούχος, που εκτόπισε τον Γεννάδιο έξαρχο της Βορείου Αφρικής και μάλλον τον διαδέχθηκε ως έξαρχος.

Το 662 ο Αυτοκράτορας Κώνστας Β΄ μετέβη στη Δυτική επικράτεια και άφησε τον γιο του Κωνσταντίνο (Δ΄) να κυβερνήσει στην Κωνσταντινούπολη, ενώ ο Κώνστας Β΄ ξεκίνησε ένα έργο για τη βελτίωση των οχυρώσεων της Αυτοκρατορίας στη Δύση. Το 662 ζήτησε αύξηση της εισφοράς από την Αφρική για να χρηματοδοτήσει της δραστηριότητές του στις Συρακούσες της Σικελίας. Τότε ο έξαρχος της Αφρικής Γεννάδιος αρνήθηκε να αποδώσει τον επιπρόσθετο φόρο και έδιωξε τον απεσταλμένο του Αυτοκράτορα. Ο Ελευθέριος ο Νεότερος ηγήθηκε των πολιτών του τόπου, που ενώθηκαν με τους στρατιώτες της φρουράς και εκτόπισαν τον Γεννάδιο το 665. Ο Γεννάδιος διέφυγε στην Αυλή του Μωαβία Α΄ των Ομεϋαδών στη Δαμασκό, ζητώντας του βοήθεια για να ανακτήσει την Καρχηδόνα. Έτσι το 665 ο χαλίφης έστειλε μία δύναμη για να κατακτήσει τη Βόρειο Αφρική, αλλά ο Γεννάδιος απεβίωσε στα τέλη του 665 μόλις έφθασε στην Αλεξάνδρεια.
Ουσούρι

Ο ποταμός Ουσούρι ή Ουσουλί (, κινέζικα: 乌苏里江, πινγίν: Wūsūlǐ Jiāng "Ουσουλί τσιάνγκ"), περνά μέσα από τα κράι Χαμπάροφσκ και Πριμόρσκι της Ρωσίας και τη νοτιοανατολική περιοχή της Βορειοανατολικής Κίνας. Πηγάζει από το όρος Σνιέζναγια της οροσειράς Σιχοτέ-Αλίν σε υψόμετρο περίπου 975 μέτρων, ύστερα ακολουθεί κατεύθυνση προς τα βόρεια και σχηματίζει μέρος του σινορωσικού συνόρου (το οποίο βασίζεται στο σινορωσική σύμβαση του Πεκίνου του 1860, στο οποίο η Κίνα μεταξύ άλλων παραχωρούσε τμήμα της εξώτερης Μαντσουρίας στη Ρωσία), μέχρι την διασταύρωση και ένωση του με τον Αμούρ ως παραπόταμός του στο χωριό Καζακεβίτσεβο, κοντά στο Χαμπάροφσκ, σε υψόμετρο 41 μέτρων και κοντά στα σινορωσικά σύνορα. Έχει μήκος 897 χιλιομέτρων. Ο Ουσούρι αποστραγγίζει τη λεκάνη του Ουσούρι, η οποία καλύπτει έκταση 193.000 τ.χλμ. Τροφοδοτείται κυρίως από βρόχινο νερό (60%), χιόνι (30–35%) και υπόγειες πηγές. Ο μέσος όρος απορροής του ποταμού είναι 1.150 κυβικά μέτρα ανά δευτερόλεπτο και έχει μέσο υψόμετρο 1.682 μέτρων. Εκτός από το Χαμπάροφσκ, ο Ουσούρι διασχίζει μεταξύ άλλων τη Τσουγκούγιεφκα, το Κιρόφσκι, το Λεσοζαβόντσκ, το Ζαοχέ (Κίνα) και άλλες πόλεις και οικισμούς, οι περισσότεροι σε ρωσικό έδαφος.

Μέχρι το 1972 ο Ουσούρι μέχρι το χωριό Αρχίποφκα της επαρχίας Τσουγκούγιεφσκι ήταν γνωστός με το όνομα Γιανμουτχόουζα, έως το χωριό Βιερχνιάγια Μπρεγιέφκα στην επαρχία Τσουγκουγιέφσκι ήταν γνωστός ως Σανταγκόου, μέχρι την ένωση του με τον ποταμού Νταουμπιχέ ονομαζόταν Ουλαχέ και μόνο μετά την ένωση του με τον ποταμό Νταουμπιχέ ονομαζόταν Ουσούρι. Το 1972, μετά την σινοσοβιετική σύγκρουση στη νήσο Νταμιάνσκι του κράι Πριμόρσκι έγινε μια μαζική μετονομασία τοπωνυμίων κινεζικής προέλευσης.
Θεόδωρος Καντακουζηνός

Ο Θεόδωρος Καντακουζηνός (μετά το 1361 - 1410) από τον Οίκο των Καντακουζηνών ήταν Ρωμαίος ευγενής και μάλλον κοντινός συγγενής του Αυτοκράτορα Ιωάννη ΣΤ΄ Καντακουζηνού.
Μπαλκάροι

Οι Μπαλκάροι (καρατσάι-μπαλκαρικά: Малкъарлыла, στο λατινικό αλφάβητο: Malqarlıla ή таулула, στο λατινικό αλφάβητο: , κυριολεκτικά 'Ορειβάτες') είναι τουρκικό φύλο που ζει στην περιοχή του Καυκάσου και αποτελεί ένα από τα δύο δικαιούχα έθνη της Καμπαρντίνο-Μπαλκαρίας. Μιλούν την καρατσάι-μπαλκαρική γλώσσα, η οποία ανήκει στην ποντοκασπιακή υποομάδα της βορειοδυτικής (Κιπτσάκ) ομάδας των Τουρκικών γλωσσών.
Μνημείο Ίδρυσης του Κόμματος

Το Μνημείο Ίδρυσης του Κόμματος (κορεατικά: 당창건기념탑, "Tangch'anggŏnkinyŏmt'ap") είναι ένα μνημείο στο κέντρο της Πιονγιάνγκ, πρωτεύουσα της Βόρειας Κορέας. Το μνημείο είναι πλούσιο σε συμβολισμούς, καθώς διακρίνονται επάνω του, το σφυροδρέπανο, καλλιγραφίες εργατών, αγροτών και διανοουμένων. 

Το ύψος του φτάνει τα 50 μέτρα, κι αυτό συμβολικό, καθώς κατά την αποκάλυψή του, το Εργατικό Κόμμα Κορέας, συμπλήρωνε 50 χρόνια από την ίδρυσή του. Ενώ και οι πλάκες που περιβάλλουν το μνημείο, καθώς και η διάμετρος του, συμβολίζουν την ημερομηνία γέννησης του Κιμ Γιονγκ-ιλ. Περιμετρικά του μνημείου αναγράφεται η εξής φράση: «Να ζήσει ο Ηγέτης και Οργανωτής νικών για τον Κορεατικό Λαό, το Εργατικό Κόμμα Κορέας!» Υπάρχουν επίσης και τρια μπρούτζινα ανάγλυφα, στα οποία διακρίνονται οι ιστορικές ρίζες του Κόμματος, η ένωση των ανθρώπων που έγινε υπό το Κόμμα, καθώς και οι μελλοντικές βλέψεις του Κόμματος για την πρόοδο. Ενώ στον περιβάλλοντα χώρο υπάρχουν και δύο μεγάλα κτίρια σε σχήμα σημαίνας, στα οποία υπάρχουν οι εξης λέξεις: Πάντα - Νικητές.
Πουτανά

Ένα ξύλινο γλυπτό του 17ου αιώνα της Πουτανά με τον Κρίσνα από την [[Κεράλα]].
Στον Ινδουισμό, η Πουτανά (χίντι: Pūtanā, λογοτεχνικά «αποσύνθεση») είναι μια ράκσασα (δαιμόνισσα), η οποία σκοτώθηκε από το βρέφος θεό Κρίσνα. Η Πουτανά μεταμφιέζεται ως μια νεαρή, όμορφη γυναίκα και προσπαθεί να σκοτώσει τον θεό με θηλασμό δηλητηριασμένου γάλακτος. Ωστόσο, ο Κρίσνα ρουφάει το γάλα καθώς και τη ζωή της μέσω του στήθους της. Η Πουτανά θεωρείται επίσης ως θετή μητέρα του Κρίσνα, καθώς τον θηλάζει. Προσφέροντας το γάλα της, η Πουτανά είχε εκτελέσει «την υπέρτατη πράξη της μητρικής αφοσίωσης», στη σκιά των κακών της κινήτρων. Ο μύθος λέγεται και επαναδιατυπώνεται σε ινδουιστικές γραφές και μερικά ινδικά βιβλία, τα οποία την απεικονίζουν ποικιλοτρόπως ως κακή μάγισσα ή δαιμόνισα που παρέδωσε τον εαυτό της στον Κρίσνα, αν και αρχικά ήρθε με κακά κίνητρα.

Η Πουτανά ερμηνεύεται ως βρεφική ασθένεια ή πουλί, που συμβολίζει τον κίνδυνο για ένα βρέφος ή μια επιθυμία αντίστοιχα, και ακόμη και ως συμβολικά κακή μητέρα. Περιλαμβάνεται σε μια ομάδα κακόβουλων ινδουιστών μητέρων θεών που ονομάζονται Ματρικάς, αλλά και στην ομάδα των Γιογκινί και Γκραχινί. Τα αρχαία ιατρικά κείμενα της Ινδίας ορίζουν τη λατρεία προς εκείνη για να προστατεύει τα παιδιά από ασθένειες. Μια ομάδα πολλαπλών Πουτανών αναφέρεται σε αρχαία ινδικά κείμενα.
Θεόδωρος Μαγκαφάς

Ο Θεόδωρος Μαγκαφάς (άκμασε π. 1185 - 1205) ήταν ευγενής από τη Φιλαδέλφια, που σφετερίστηκε τον βασιλικό τίτλο δύο φορές: πρώτα κατά τη βασιλεία του Ισαακίου Β΄ Αγγέλου (βασ. 1185-95, 1203-04) και πάλι μετά από την άλωση της Κωνσταντινούπολης κατά την Δ΄ Σταυροφορία. Έπειτα από τις αποτυχημένες απόπειρες, του δόθηκε το παρωνύμιο "Μωροθεόδωρος", που σημαίνει "ανόητος Θεόδωρος", από τους χρονικογράφους.
Αϊμάκ

Οι Αϊμάκ (, μογγολικά: 14px Аймаг) είναι ένα σύνολο σουνιτικών και κυρίως περσόφωνων νομαδικών και ημινομαδικών τουρκο-μογγολικών φύλων. Ζουν κυρίως στα κεντρικά και δυτικά υψίπεδα του Αφγανιστάν, ειδικά στις επαρχίες Μπαντγκίς, Γκοούρ, και Χεράτ, και σε μικρότερο βαθμό στην επαρχία Χορασάν του Ιράν. 

Οι Αϊμάκ ήταν αρχικά γνωστοί ως "τσαχάρ" ("τέσσερις") Αϊμάκ: οι Ταϊμάν, οι Φιροζκόχ, οι Τζαμσίντ και οι Τιμούρ. Άλλες πηγές δηλώνουν ότι και οι Αϊμάκ Χαζάροι ανήκουν στους "τσαχάρ", ενώ οι Τιμούρ είναι "μικρότεροι Αϊμάκ" ή "Aimaq-e digar" ("άλλοι Αϊμάκ").

Οι Αϊμάκ μιλούν μια σειρά υποδιαιρέσεων της διαλέκτου Αϊμάκ της περσικής γλώσσας νταρί, αλλά ορισμένες νότιες ομάδες Ταϊμάν, Φιροζκόχ και βορειοανατολικές ομάδες Τιμούρ Αϊμάκ έχουν υιοθετήσει τη γλώσσα παστό.
Σελκούπ

Οι Σελκούπ (), οι οποίοι μέχρι τη δεκαετία του '30 ονομάζονταν Οστιάκ-Σαμογέτες (остя́ко-самое́ды), είναι μια εθνοτική σαμογεντική ομάδα, η οποία προέρχεται από τη Βόρεια Σιβηρία. 

Ζουν στα βόρεια τμήματα του όμπλαστ Τομσκ, του Κράι Κρασνογιάρσκ, του αυτόνομου θύλακα Γιαμάλων Νένετς και του οκρούγκ της Νενετσίας.
Σίτσουαν Μπλου Γουέιλς

Οι Σίτσουαν Τζιντσιάνγκ Μπλου Γουέιλς (κινεζικά: 四川金强蓝鲸, αγγλικά: "Sichuan Jinqiang Blue Whales"), επίσης γνωστοί ως Σίτσουαν Μπλου Γουέιλς ή Σίτσουαν Τζιντσιάνγκ, είναι κινεζικός επαγγελματικός σύλλογος καλαθοσφαίρισης, με έδρα την Τσενγκτού της Γουεντσιάνγκ στην Σίτσουαν. Συμμετέχει στον Βόρειο Όμιλο του Πρωταθλήματος Καλαθοσφαίρισης Κίνας (CBA). Ο Όμιλος Jinqiang είναι ο εταιρικός χορηγός του συλλόγου, ενώ η μασκότ του είναι μια μπλε φάλαινα.

Το 2016, η ομάδα κέρδισε τους Τελικούς του CBA στην πρώτη της εμφάνιση στη σειρά πρωταθλήματος, νικώντας τους Λιαονίνγκ Φλάινγκ Λέοπαρτνς με 4-1. Έγινε ο πέμπτος διαφορετικός σύλλογος που κατέκτησε τον τίτλο στις 21η σεζόν ύπαρξης του πρωταθλήματος και η ταχύτερη ομάδα επέκτασης που το έκανε ποτέ, κερδίζοντας τον τίτλο μόλις στην τρίτη σεζόν της στο CBA
Τόγκο Χεϊχάτσιρο

Ο στρατάρχης-ναύαρχος Τόγκο Χεϊχάτσιρο (ιαπωνικά: 東郷 平八郎) (27 Ιανουαρίου 1848 - 30 Μαΐου 1934), υπηρέτησε ως «Γκενσούι» ή αλλιώς ναύαρχος του στόλου στο αυτοκρατορικό ιαπωνικό ναυτικό και έγινε ένας από τους μεγαλύτερους ναυτικούς ήρωες της Ιαπωνίας. Ως αρχηγός του στόλου κατά τη διάρκεια του πολέμου μεταξύ της Ρωσίας και της Ιαπωνίας το 1904 μέχρι το 1905, περιόρισε με επιτυχία τις Ρωσικές ναυτικές δυνάμεις του Ειρηνικού στο Πόρτ Άρθουρ πριν από μια αποφασιστική νίκη επί ενός στόλου στη νήσο Τσουσίμα τον Μάιο του 1905. Οι δυτικοί δημοσιογράφοι έδωσαν στον Τόγκο το προσωνύμιο «Ο Νέλσον της Ανατολής», αναφερόμενοι στον γνωστό Βρετανό ναύαρχο, Οράτιο Νέλσον.
Καρύκης

Ο Κωνσταντίνος Καρύκης (άκμασε 1090-1093) ήταν Ρωμαίος κυβερνήτης της Κρήτης, ηγέτης μίας εξέγερσης που ξεκίνησε το 1090/91 και κράτησε δύο έτη κατά τη βασιλεία του Αλεξίου Α΄ Κομνηνού. Οι κύριες πηγές για την εξέγερση είναι η Άννα Κομνηνή και ο Ιωάννης Ζωναράς, αλλά δίνουν λίγες λεπτομέρειες. Ο ιστορικός Μιχαήλ Γλυκάς συγχέει την εξέγερση με τη στάση του Ραψομάτη, που έγινε την ίδια εποχή στην Κύπρο.

Ο Καρύκης είναι γνωστός μόνο από το επίθετό του στις πηγές της εποχής, που δείχνει ότι ήταν καλά γνωστός, αλλά δεν γνωρίζουμε τις συνδέσεις της οικογένειάς του. Έχει υποτεθεί, ότι είναι το ίδιο πρόσωπο με τον Νικήτα Καρύκη, που ήταν [δούκας της Βουλγαρίας το διάστημα 1070-1090. Δύο άλλοι Καρύκαι είναι γνωστοί του 11ου και του 12ου αι., όπως ο Βασίλειος Καρύκης.
Κερέμ Καντέρ

Ο Κερέμ Καντέρ (τουρκικά: "Kerem Kanter") (Προύσα, 29 Απριλίου 1995) είναι Τούρκος επαγγελματίας καλαθοσφαιριστής, ο οποίος αγωνίζεται ως Πάουερ φόργουορντ / Σέντερ για τον Κολοσσό Ρόδου. Είναι ο μικρότερος αδερφός του παίκτη του ΝΒΑ, Ενές Καντέρ.
Protect the Land

Το «Protect the Land» είναι τραγούδι που ηχογραφήθηκε από το αρμενοαμερικανικό χέβι μέταλ συγκρότημα System of a Down . Κυκλοφόρησε ως διπλό σινγκλ A-όψης με το «» στις 6 Νοεμβρίου 2020, μέσω της American Recordings και της Columbia Records, για την ευαισθητοποίηση και τη χρηματοδότηση της Αρμενίας και του Αρτσάχ εν μέσω του πολέμου του Ναγκόρνο-Καραμπάχ του 2020. Είναι η πρώτη κυκλοφορία του συγκροτήματος έπειτα από 15 χρόνια από το πέμπτο άλμπουμ τους "Hypnotize" (2005) και το πρώτο τους σινγκλ μετά από 14 χρόνια από το «Lonely Day» (2006). Όλα τα έσοδα από το τραγούδι πρόκειται να δωρηθούν στο Ταμείο της Αρμενίας, ώστε να βοηθήσουν εκείνους που έχουν πληγεί από τον πόλεμο.
Το μεγάλο κύμα έξω από την Καναγκάβα

thumb|350px
Το μεγάλο κύμα έξω από την Καναγκάβα (Ιαπωνικά: 神奈川沖浪裏 , Kanagawa-oki Nami Ura), επίσης γνωστό ως "Το μεγάλο κύμα," είναι πιθανώς ο πιο φημισμένος πίνακας του Κατσουσίκα Χοκουσάι και θεωρείται το πιο αναγνωρίσιμο έργο στην Ιαπωνική τέχνη, επηρεάζοντας κατ'επέκταση την παγκόσμια τέχνη. Απεικονίζει τρεις βάρκες σε τρικυμία να αντιμετωπίζουν  ένα τεράστιο κύμα, ενώ στο βάθος φαίνεται αχνά το βουνό φούτζι. Ο πίνακας είναι εκτύπωση από ξύλινες μήτρες και εκδόθηκε για πρώτη φορά μεταξύ 1831-33. Αποτελεί τον πρώτο από μια σειρά πινάκων με το τίτλο "″36 Απόψεις του Βουνού Φούτζι″."

Το παραπάνω έργο παρουσιάζει μια ξεχωριστή επιστημονικής φύσης πρωτοτυπία. Συνιστά παράδειγμα αυτοομοιότητας και η εικόνα αναπαριστά πολύ καλά τη φράκταλ φύση των κυμάτων.

Κατηγορία:Ιαπωνικός πολιτισμός
Σκυθική τέχνη

μικρογραφία|290x290εσ|Χρυσό κόσμημα με πάνθηρα, πιθανώς για ασπίδα ή για το στήθος, μήκους 33 εκατοστών, τέλος 7ου αιώνα π.Χ
Σκυθική χρυσή χτένα, [[Ερμιτάζ|μουσείο Ερμιτάζ]]
Η Σκυθική τέχνη ή Τέχνη της στέπας είναι η τέχνη που σχετίζεται με τον Σκυθικό πολιτισμό, πρόκειται κυρίως για διακοσμητικά αντικείμενα, όπως κοσμήματα, που δημιουργήθηκαν από τις νομαδικές φυλές της περιοχής που είναι γνωστή ως Σκυθία, η οποία περιελάμβανε την Κεντρική Ασία, τμήματα της Ανατολικής Ευρώπης ανατολικά του ποταμού Βιστούλα και τμήματα της Νότιας Ασίας, με τα ανατολικά άκρα της περιοχής να ορίζονται αόριστα από τους αρχαίους Έλληνες.
Φυλακή του Ανεμά

H Φυλακή του Ανεμά (τουρκικά: "Anemas zindanları") είναι ένα μεγάλο Ρωμαϊκό κτήριο που ακουμπά στα τείχη της Κωνσταντινούπολης. Παραδοσιακά ταυτοποιήται με τις φυλακές που έλαβαν τον όνομά τους από τον Μιχαήλ Ανεμάς, ενός Ρωμαίου στρατηγού που εξεγέρθηκε ανεπιτυχώς εναντίον του Αυτοκράτορα Αλεξίου Α΄ Κομνηνού (βασ. 1081-1118) και ήταν το πρώτο άτομο που φυλακίστηκε εκεί. Η φυλακή αναφέρεται συχνά στους τελευταίους αιώνες της Ρωμαϊκής Αυτοκρατορίας, όταν τέσσερις Αυτοκράτορες φυλακίστηκαν εκεί.
Ασιατικό Κύπελλο ποδοσφαίρου U20

Το Ασιατικό Κύπελλο ποδοσφαίρου U20, παλαιότερα γνωστό ως Ασιατικό Πρωτάθλημα ποδοσφαίρου Νέων και Ασιατικό Πρωτάθλημα ποδοσφαίρου U19, είναι μία διεθνής διοργάνωση ποδοσφαίρου, η οποία διοργανώνεται κάθε δύο χρόνια από τον ασιατικό κυβερνητικό οργανισμό του αθλήματος, την Ασιατική Συνομοσπονδία Ποδοσφαίρου (AFC). Η διοργάνωση διεξάγεται από το 1959. Μεταξύ 1959 και 1978 η διοργάνωση διοργανωνόταν κάθε χρόνο, από το 1980 διεξάγεται κάθε δύο χρόνια.

Η διοργάνωση έχει διεξαχθεί σε διάφορες μορφές κατά τη διάρκεια της ύπαρξής της. Αυτή τη στιγμή αποτελείται από δύο στάδια, παρόμοια με των άλλων διοργανώσεων της AFC. Το προκριματικό στάδιο είναι ανοιχτό σε όλα τα μέλη της AFC και το τελικό στάδιο αποτελείται από δεκαέξι ομάδες. Η AFC πρότεινε τη μετάβαση της διοργάνωσης από κάτω των 19 ετών σε κάτω των 20 ετών, ξεκινώντας από το 2023. Επιπλέον, η διοργάνωση θα μετονομαστεί επίσης από «Ασιατικό Πρωτάθλημα ποδοσφαίρου U19» σε «Ασιατικό Κύπελλο ποδοσφαίρου U20».
Μπανιγιάς

Η Μπανιγιάς ( "") είναι πόλη στο Κυβερνείο Ταρτούς στη βορειοδυτική Συρία. Βρίσκεται 55 χιλιόμετρα νότια της Λατάκειας (αρχαία Λαοδίκεια) και 35 χιλιόμετρα βόρεια της Ταρτούς (αρχαία Τορτόσα).

Είναι γνωστή για τους οπωρώνες εσπεριδοειδών και την εξαγωγή ξύλου. Βόρεια της πόλης είναι ένα διυλιστήριο πετρελαίου, ένα από τα μεγαλύτερα της Συρίας, και ένας σταθμός παραγωγής ηλεκτρικής ενέργειας. Το διυλιστήριο πετρελαίου συνδέεται με το Ιράκ με τον αγωγό Κιρκούκ-Μπανιγιάς (εκτός λειτουργίας πλέον).

Σε ένα κοντινό λόφο βρίσκεται το κάστρο σταυροφόρων Μαργκάτ (Καλάατ ελ-Μαρκάμπ), ένα τεράστιο κάστρο των Οσπιταλιέρων Ιπποτών χτισμένο από μαύρο βασάλτη.
Τζον Γουέιν Γκέισι

Ο Τζον Γουέιν Γκέισι Τζούνιορ (αγγλικά: John Wayne Gacy, 17 Μαρτίου 1942 - 10 Μαΐου 1994 ), γνωστός και με το ψευδώνυμο, Πόγκο ή Πόνγκο, το οποίο χρησιμοποιούσε, όταν ντυνόταν κλόουν, ή και ως δολοφόνος κλόουν, ήταν Αμερικανός κατά συρροή δολοφόνος και παιδεραστής που ήταν υπεύθυνος για τον βιασμό και τη δολοφονία τουλάχιστον 33 αγοριών και νεαρών ανδρών μεταξύ των ετών 1972 - 1978. Τελικά έλαβε για τα εγκλήματα του 12 θανατικές ποινές και εκτελέστηκε στο σωφρονιστικό ίδρυμα του Στέιτβιλ στο Ιλλινόις το 1994.
Φέρεντς Μπένε

Ο Φέρεντς Μπένε (ουγγρικά: "Bene Ferenc", 17 Δεκεμβρίου 1944 – 27 Φεβρουαρίου 2006) ήταν Ούγγρος ποδοσφαιριστής, ο οποίος ήταν βασικό μέλος της ομάδας που κέρδισε το χρυσό μετάλλιο στους Ολυμπιακούς Αγώνες του 1964. Αγωνιζόταν ως επιθετικός και ήταν ο πρώτος σκόρερ της διοργάνωσης με 12 γκολ σε 5 αγώνες, η καλύτερη επίδοση σε ένα Ολυμπιακό τουρνουά ποδοσφαίρου.
Αμπντελκαρίμ Χασάν

Ο Αμπντελκαρίμ Χασάν (αραβικά: عبد الكريم حسن) (28 Αυγούστου 1993, Ντόχα) είναι Καταριανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Αλ Σαντ.
Ρι Σολ-τζου

Η Ρι Σολ-τζου (κορεατικά: 리설주, Χάντσα: 李雪主, 1985-89) είναι η σύζυγος του Ανώτατου Ηγέτη της Βόρειας Κορέας Κιμ Γιονκ-ουν και η Πρώτη Κυρία της Βόρειας Κορέας. 

Ουσιαστικά, λίγα πράγματα είναι γνωστά για αυτήν ιδιαίτερα από την επίσημες κρατικές πηγές. Τα περισσότερα που είναι γνωστά για αυτήν προέρχονται από εξωγενείς πηγές και υποθέσεις, σχετικά με τη ζωή της. Κατά καιρούς, ωστόσο, έχει κάνει μερικές δημόσιες εμφανίσεις μαζί με τον σύζυγό της, ενώ άλλες φορές χάνεται για αρκετό καιρό από τη δημοσιότητα. Παρόλα αυτά, τον Απρίλιο του 2018, τα κρατικά μέσα την ανέφεραν αντί για «συντρόφισσα», «σεβαστή πρώτη κυρία». Γεγονός που αποτελεί ιδιαίτερη τιμή για αυτήν και τον ρόλο της, καθώς αυτό είχε να ακουστεί από το 1974. Εκείνη την περίοδο ξεκίνησε να έχει και κάποιον διπλωματικό ρόλο.
Μίχαελ Μπάρτελς

Ο Μίχαελ Μπάρτελς(γεν. στο Πλέτενμπεργκ της Βόρειας Ρηνανίας - Βεστφαλίας στις 8 Μαρτίου του 1968 είναι Γερμανός οδηγός αγώνων. Το πέρασμά του από το Πρωτάθλημα της Φόρμουλα 1 ήταν πολύ σύντομο και συνέβη το 1991. Έτρεξε με την ομάδα Lotus στα ακόλουθα 4 Γκραν Πρι εκείνου του 
Πρωταθλήματος:

* Γερμανικό
* Ουγγρικό
* Ιταλικό και 
* Ισπανικό

στη θέση του Βρετανού Τζόνι Χέρμπερτ ο οποίος είχε υποχρεώσεις στην Ιαπωνική Φόρμουλα. Σε κανένα απ' τα 4 δεν κατάφερε να εκκινήσει οπότε δε σημείωσε κάποιο σημαντικό αποτέλεσμα.
Ο Φιλαράκος

Ο Φιλαράκος (Γαλλικά: Bel-Ami) είναι το δεύτερο μυθιστόρημα του Γάλλου συγγραφέα Γκυ ντε Μωπασσάν (1850-1893), που δημοσιεύθηκε το 1885. Το μυθιστόρημα εμφανίστηκε για πρώτη φορά σε συνέχειες στην εφημερίδα "Ζιλ Μπλας", πριν εκδοθεί σε βιβλίο. Η δράση της ιστορίας λαμβάνει χώρα στο Παρίσι κατά το δεύτερο μισό του 19ου αιώνα.

Η ιστορία αφηγείται την κοινωνική άνοδο ενός φιλόδοξου και γοητευτικού άνδρα, του Ζωρζ Ντυρουά, που από φτωχός υπαξιωματικός στη Γαλλική Αλγερία, έγινε δημοσιογράφος και ένας από τους πιο επιτυχημένους άνδρες στο Παρίσι, γεγονός που κατάφερε χειραγωγώντας μια σειρά ισχυρών, έξυπνων και πλούσιων γυναικών.
Αράμ Γεργκανιάν

Ο Αράμ Γεργκανιάν (αρμενικά: "Արամ Երկանեան", Ερζερούμ, Οθωμανική Αυτοκρατορία, 1900 -  Κόρδοβα, Αργεντινή, 1934) ήταν Αρμένιος βετεράνος του Α΄ Παγκοσμίου Πολέμου και μέλος της Αρμενικής Επαναστατικής Ομοσπονδίας (Ντασνάκ) που έμεινε γνωστός για τη συμμετοχή του στην ομάδα εκτελεστών της επιχείρησης «Νέμεσις», η οποία αποσκοπούσε στην εξόντωση των πρωταιτίων της γενοκτονίας των Αρμενίων στα εδάφη της Οθωμανικής Αυτοκρατορίας. Για τη δράση του τιμάται από τους ομοεθνείς του ως εθνικός ήρωας.
Ώρα της Σιντζιάνγκ

σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hotel_clocks_in_Xinjiang.jpg|μικρογραφία|Ρολόγια ξενοδοχείων στη Σιντζιάνγκ, που δείχνουν την ώρα της Μόσχας, του Πεκίνου και της Σιντζιάνγκ.
Η Ώρα της Σιντζιάνγκ ("Κινέζικα: 新疆时间, Πίνγιν: Xīnjiāng shíjiān"), επίσης γνωστή ως Ώρα του Ουρούμτσι ("Κινέζικα: 乌鲁木齐时间; πίνγιν: Wūlǔmùqí Shíjiān"), έχει οριστεί λόγω της γεωγραφικής της θέσης στο δυτικότερο τμήμα της Κίνας. Η αντιστάθμιση χρόνου είναι UTC + 06: 00, δύο ώρες πίσω από το Πεκίνο, και τη μοιράζεται με το Κιριγκιστάν και το μεγαλύτερο μέρος του Καζακστάν. Είναι ένα από τα δύο χρονικά πρότυπα, μαζί με την Ώρα Πεκίνου, που χρησιμοποιείται παράλληλα στη Σιντζιάνγκ της Κίνας. 

== Παραπομπές ==
Μεγάλο Ιερό της Ίσε

Το Μεγάλο Ιερό της Ίσε (伊勢神宮, "Ise Jingū) βρίσκεται στην πόλη Ίσε στο νομό Μίε. Είναι ένα ιερό Σίντο, όπου λατρεύεται η Αματεράσου, η θεά του ήλιου (天照大神). Αποκαλείται επίσης απλώς Τζίνγκου (Jingū, 神宮). Ουσιαστικά είναι ένα συγκρότημα 123 ιερών Σίντο, που ομαδοποιούνται γύρω από δύο κεντρικά ιερά, που ονομάζονται Ναϊκού (Naikū, 内宮) και Γκεκού (Gekū," 外宮). Το εσωτερικό ιερό, το Ναϊκού, που επίσημα ονομάζεται «Κόταϊ Τζινγκού» (Kōtai Jingū, 皇大神宮), βρίσκεται στην πόλη Ουτζί-τάτσι και είναι αφιερωμένο στη λατρεία της Αματεράσου, η οποία πιστεύεται ότι κατοικεί εκεί και η οποία σύμφωνα με την παράδοση αποτελεί τον πρόγονο της αυτοκρατορικής οικογένειας της Ιαπωνίας. Τα κτήρια του ιερού είναι κατασκευασμένα από κυπαρίσσι και τα ξύλα συνδέονται μεταξύ τους χωρίς τη χρήση καρφιών. Το εξωτερικό ιερό, το Γκεκού, που ονομάζεται επίσημα «Τογιοούκε Νταϊτζινγκού» (Toyouke Daijingū, 豊受大神宮) βρίσκεται 6 χιλιόμετρα (ή 4 μίλια) μακριά από το Ναϊκού και είναι αφιερωμένο στην Τογιοούκε-Ομικάμι (Toyouke-Ōmikami), τη θεά της γεωργίας και της βιομηχανίας. Το Μεγάλο ιερό της Ίσε προσελκύει πάνω από 6 εκατομμύρια πιστούς και τουρίστες το χρόνο.
Λουίζα Φραγκίσκη των Βουρβόνων

Η Λουίζα Φραγκίσκη των Βουρβόνων (4 Δεκεμβρίου 1707 - 19 Αυγούστου 1743) ήταν μια εγγονή του Λουδοβίκου ΙΔ΄ της Γαλλίας και της ερωμένης του Μαρκησίας του Μοντεσπάν. Η Λουίζα Φραγκίσκη ήταν γνωστή ως "Μαντεμουαζέλ του Μαιν" και δεν απέκτησε παιδιά.
Ζερμέιν Λαβ

Ζερμέιν Λαβ-Ρομπερτς (γεν. 27 Μαρτίου, 1989) είναι Αμερικανός επαγγελματίας καλαθοσφαιριστής που παίζει για τη ομάδα του ΠΑΟΚ. Αγωνίζεται στις θέσεις σούτινγκ γκαρντ και πόιντ γκαρντ και έχει ύψος 1.91. Ο Λαβ έπαιξε για το Prairie State College και στο Πανεπιστήμιο του Ιλινόις στο Σπρίνγκφιλντ πριν πάει στο εξωτερικό στη Λιθουανία για να παίξει για την BC Palanga και την Βίλνιους.

Ο Ζερμέιν Λαβ υπέγραψε στον ΠΑΟΚ το καλοκαίρι του 2020 έχοντας ήδη εμπειρία από το ελληνικό πρωτάθλημα, αγωνιζόμενος στον Χολαργό και τον Κολοσσό Ρόδου.
Ρενώ Ριντέλ

Ο Ρενώ Ριντέλ (γαλλικά: "Raynald Ridel"), ήταν δεύτερος κόμης του Ποντεκόρβο, και δούκας της Γκαέτα ως υποτελής του πρίγκιπα της Κάπουα από το 1086 μέχρι το θάνατό του. Ήταν γιος και διάδοχος του Γκοντφρουά Ριντέλ.

Η θητεία του σηματοδότησε έναν πολιτικό διαχωρισμό μεταξύ Γκαέτα και Πόντεκόρνο, ένα τεράστιο αγροτικό κάστρο όπου κατοικούσαν οι Ριντέλ. Κυβέρνησαν την ύπαιθρο από το Ποντεκόρνο και δεν ενδιαφέρθηκαν πολύ για τις υποθέσεις της ελληνικής και αστικής Γκαέτα, όπου ήταν σε μεγάλο βαθμό ανεπιθύμητες. Ο Ρενώ δεν κυβέρνησε πολύ και διαδέχτηκε ο μοναδικός γιος του, ο Γκουαλγκάνος, πριν από το 1091.
Λιμός της Βόρειας Κορέας

Ο Λιμός της Βόρειας Κορέας (κορεατικά: 조선기근), επίσης γνωστός και ως η Επίπονη Παρέλαση ή Παρέλαση του Πόνου (고난의 행군), ήταν μία περίοδος μαζικού υποσιτισμού, η οποία συνδυάστηκε και με γενική οικονομική κρίση από το 1994 έως και το 1998 στη Λαϊκή Δημοκρατία της Βόρειας Κορέας. Η οδήγηση προς τον λιμό δεν είχε μόνο έναν δρόμο: αρχικά υπήρξε οικονομική κακοδιαχείριση και, φυσικά, έλλειψη της σοβιετικής αρωγής (αφού είχε διαλυθεί σαν κράτος μερικά χρόνια πίσω). Έτσι, σιγά σιγά η παραγωγή και εισαγωγή τροφίμων έπεσε κατακόρυφα και γρήγορα. Συν τοις άλλοις, μακρές περίοδοι ξηρασίας και πλημμυρών μόνο χειροτέρεψαν την ήδη επιφορτισμένη κατάσταση. 

Ο λιμός της Βόρειας Κορέας, έδειξε εκείνη την περίοδο, την ανικανότητα της κυβέρνησης να ελιχθεί στις διάφορες δυσκολίες, καθώς και το κακό οικονομικό της σύστημα, με την καταστροφή να καταλήγει τεράστια. Οι θάνατοι που υπήρξαν από τον λιμό διαφέρουν, καθώς δεν υπάρχουν επίσημες αναφορές. Ωστόσο, πηγές αναφέρουν ότι πέθαναν είτε από υποσιτισμό είτε από ασθένειες που συσχετίζονται με αυτόν από 240.000 έως και 3.500.000 άνθρωποι, σε έναν πληθυσμό περί τα 22 εκατομμύρια. Η κορύφωση των θανάτων έγινε γύρω στο 1997. Άλλη πηγή, το 2011, μία αμερικανική αναφορά, αναφέρει ότι από το 1993 έως και το 2000 πέθαναν από 500.000 έως και 600.000 άνθρωποι. Η ονομασία Επίπονη Παρέλαση είχε προπαγανδιστική διάθεση από την κυβέρνηση, η οποία την πήρε από μία ιστορία του Κιμ Ιλ-σουνγκ, κατά τη διάρκεια του αντι-Ιαπωνικού αγώνα, όπου γνώρισε πείνα.

Αν και δεν αναφέρεται από την κυβέρνηση το περιστατικό ως "λιμός" ή "υποσιτισμός", για ευνόητους λόγους, το γεγονός αυτό ήταν ένα από τα κυριότερα που συνέβησαν στην ιστορία της χώρας, το οποίο ανάγκασε την κυβέρνηση και τους πολίτες να αλλάξουν τις αρχές τους με απροσδόκητους τρόπους. Κατά τη διάρκεια του λιμού, η Βόρεια Κορέα είχε ζητήσει διεθνή αρωγή, χώρες όπως η Νότια Κορέα, η Κίνα και οι Ηνωμένες Πολιτείες ανταποκρίθηκαν, μεταξύ άλλων. Μία άλλη αποτυχία της κυβέρνησης ήταν και ο τρόπος διανομής φαγητών που ακολουθούσε τότε, διαχωρίζοντας πολίτες ανά πόστο κι ανά γραμμάρια. Στη χειρότερη χρονιά του λιμού λέγεται ότι το κράτος μπορούσε να τροφοδοτήσει μόνο το 6% του πληθυσμού. Τα παιδιά κάτω των δύο ετών, που έπαιρναν έτσι κι αλλιώς τα λιγότερα γραμμάρια, ήταν αυτά που επλήγησαν περισσότερο από τον λιμό και την κρίση της περιόδου. Τα αποτελέσματα που επέφερε ο λιμός δεν είναι γνωστά και μόνο υποθέσεις γίνονται λόγω της απομόνωσης της χώρας.
Κόμμα Δόμησης Κράτους της Ταϊβάν

Το Κόμμα Δόμησης Κράτους της Ταϊβάν (TSP, κινεζικά (παραδοσιακά): 台灣基進, πινγίν: Táiwān Jījìn, Πε-όε-τζι: Tâi-oân Ki-chìn) είναι αριστερό πολιτικό κόμμα στη Ταϊβάν το οποίο υποστηρίζει την ανεξαρτησία της Ταϊβάν. Ιδρύθηκε το 2016 με την ονομασία Ριζοσπαστικά Φτερά της Ταϊβάν. Το κόμμα θεωρείται στενός σύμμαχος του Δημοκρατικού Προοδευτικού Κόμματος.

Το 2018 πρόεδρος ήταν ο Τσεν Γι-τσι.

Στις βουλευτικές εκλογές του 2020 το κόμμα κέρδισε μια έδρα, και ο Τσεν πο-ουέι έγινε ο πρώτος βουλευτής του κόμματος στο Νομοθετικό Γιουάν.
Κιμ Τζονγκ-σουκ

Η Κιμ Τζονγκ-σουκ (κορεατικά: 김정숙, Χάντσα: 金正淑, 24 Δεκεμβρίου 1917 - 22 Σεπτεμβρίου 1949) ήταν Κορεάτισσα πολεμίστρια του αντι-Ιαπωνικού αγώνα, κομμουνίστρια ακτιβίστρια, η πρώτη σύζυγος του πρώτου Ανώτατου Ηγέτη της Βόρειας Κορέας, Κιμ Ιλ-σουνγκ, μητέρα του Κιμ Γιονγκ-ιλ και γιαγιά του τωρινού Ανώτατου Ηγέτη της Βόρειας Κορέας, Κιμ Γιονγκ-ουν. Γεννήθηκε στην κατεχόμενη από την Ιαπωνία Χοριόνγκ, βάσει πηγών ήταν η μεγαλύτερη κόρη μιας φτωχής αγροτικής οικογένειας. To "Korean Central News Agency", ωστόσο ανακοίνωσε αργότερα ότι είχε ένα νεότερο αδελφό, τον Κιμ Κι-σονγκ, γεννηθείς το 9 Φεβρουαρίου 1921. 

Αργότερα ακολούθησε τη μητέρα της στη Μαντζουρία να προσέξει τον πατέρα της, μόνο για να ανακαλύψει ότι ήταν ήδη νεκρός. Μετά από λίγο έχασε και τη μητέρα της κι έμεινε ορφανή. Οι περισσότερες πηγές αναφέρουν ότι η Τζονγκ-σουκ εισήλθε στον αγώνα κατά της Ιαπωνίας, αρχικά ως βοηθός κουζίνας του Κιμ Ιλ-σουνγκ, μεταξύ το 1935 και το 1936. Ωστόσο, το "KCNA", ανέφερε ότι εισήλθε στον αγώνα αφού οι Ιάπωνες δολοφόνησαν τη μητέρα της και τη κουνιάδα της. Το 1937, φυλακίστηκε από τους Ιάπωνες, στην προσπάθειά της να κλέψει προμήθειες, μετά επέστρεψε στον αγώνα στο να μαγειρεύει, να ράβει και να πλένει. Ο βιογράφος του Ιλ-σουνγκ, Μπάικ Μπονγκ, έγραψε ότι εκείνη την περίοδο η Τζονγκ-σουν έσωσε με αυτοθυσία τη ζωή του Ιλ-σουνγκ. Οι δυο τους παντρεύτηκαν πιθανόν το 1941 στη Σοβιετική Ένωση.

Κάπου εκείνη την περίοδο στη Σοβιετική Ένωση γέννησε και τον Κιμ Γιονγκ-ιλ, δίνοντάς του αρχικά ρωσόφωνο όνομα: Γούρι Ιρσένοβιτς Κιμ. Το 1944, πάλι σε σοβιετικό γέννησε και τον Κιμ Μαν-ιλ. Το τρίτο τους παιδί γεννήθηκε στην Κορέα. Ένα χρόνο μετά την έναρξη του νεοσύστατου κράτους της Βόρειας Κορέας, απεβίωσε. Πηγές αναφέρουν ότι η Τζονγκ-σουκ ήταν μία μικρόσωμη και ήσυχη γυναίκα, αμόρφωτη αλλά ιδιαίτερα φιλική. Γύρω από τον θάνατό της υπάρχουν διάφορες αναφορες: η επίσημη εκδοχή είναι ότι «"δεν άντεξε την κακουχία που υπέστη στα χρόνια του αντι-Ιαπωνικού αγώνα"». Ανεπίσημες πηγές αναφέρουν ότι πιθανόν να πέθανε την ώρα του τοκετού. Γενικά, από τη βιογραφία της, έχει παραληφθεί ο θάνατος της. Άλλες ανεπίσημες αναφορές λένε ότι μπορεί να πέθανε από φυματίωση ή, ακόμα, ότι πέθανε από πυροβολισμό. Σε κάθε περίπτωση, πλέον στη Βόρεια Κορέα θεωρείται εθνική ηρωίδα και είναι μέρος των Αθάνατων Επαναστατών.
Ζάζα

Οι Ζάζα (επίσης γνωστοί ως Κιρντ, Κιρμάντζ ή Ντιμιλί) είναι λαοί στην ανατολική Τουρκία, που μιλούν τη ζαζαϊκή γλώσσα. Πατρίδα τους θεωρούνται οι επαρχίες Τούντζελι και Μπινγκιόλ και τμήματα των επαρχιών Έλαζιγ, Ερζινκάν και Ντιγιάρμπακιρ. Οι Ζάζα γενικά θεωρούνται Κούρδοι και συχνά αναφέρονται ως Κούρδοι Ζάζα.
Ρότζερ Άλλεν Λαπόρτ

Ο Ρότζερ Άλλεν Λαπόρτ (Roger Allen LaPorte, Geneva, Νέα Υόρκη, 16 Ιουλίου 1943 – 10 Νοεμβρίου 1965) ήταν Αμερικανός ακτιβιστής. Μέλος της "Κίνησης Καθολικών Εργατών" και μόλις στα 22 του χρόνια, ο Λαπόρτ αυτοπυρπολήθηκε μπροστά στο κτίριο των Ηνωμένων Εθνών στη Νέα Υόρκη στις 9 Νοεμβρίου του 1965, αντιδρώντας στην πολεμική εμπλοκή των ΗΠΑ στο Βιετνάμ. Μεταφέρθηκε με βαριά εγκαύματα σε νοσοκομείο της πόλης, όπου απεβίωσε την επόμενη ημέρα.
Κιμ Σονγκ-ε

Η Κιμ Σονγκ-ε (κορεατικά: 김성애, 29 Δεκεμβρίου 1924 - Σεπτέμβριος 2014) ήταν Βορειοκορεάτισσα πολιτικός και η δεύτερη σύζυγος του Ανώτατου Ηγέτη της Βόρειας Κορέας Κιμ Ιλ-σονγκ, η οποία υπήρξε η πρώτη Πρώτη Κυρία της Βόρειας Κορέας από το 1963 έως και το 1974. Γεννήθηκε ως Κιμ Σονγκ-παλ στην κατεχόμενη από τους Ιάπωνες περιφέρεια του Νότιου Πιονγκάν. Ξεκίνησε να εργάζεται ως υπάλληλος του Υπουργείου Εθνικής Άμυνας, γνωρίζοντας τον Κιμ Ιλ-σουνγκ το 1948, όταν ερχόταν στην κατοικία του να εργαστεί μαζί με την πρώτη του γυναίκα, Κιμ Τσονγκ-σουκ, η οποία πέθανε το 1949. Τότε γνωρίστηκαν καλύτερα, αφού ξεκίνησε να φροντίζει την οικία του Ηγέτη.

Κατά τη διάρκεια του Πολέμου της Κορέας, εκτός από αυτόν φρόντιζε και τα δύο του παιδιά τον Κιμ Γιονγκ-ιλ και την Κιμ Κιονγκ-χούι. Εν τέλει, παντρεύτηκαν το 1952. Φυσικά, καμία επίσημη τελετή δεν έγινε λόγω του πολέμου, ωστόσο λέγεται -χωρίς να έχει επιβεβαιωθεί - ότι ο Κιμ είχε σχέση μαζί της πριν τον θάνατο της Τσονγκ-σουκ. Σε κάθε περίπτωση, το 1951, γεννάει το πρώτο τους παιδί, την Κιμ Κιονγκ-τσιν. Άλλα δύο γεννιούνται στην ίδια δεκαετία, ο Κιμ Πιονγκ-ιλ (1954) και ο Κιμ Γιονγκ-ιλ (1955). Κατά τις επόμενες δεκαετίες (1960 και 1970), η Σονγκ-ε απέκτησε μία πολιτική επιρροή στη Βόρεια Κορέα. Το 1965 έγινε αντιπρόεδρος της Σοσιαλιστικής Ένωσης Γυναικών της Βόρειας Κορέας και το 1971 έγινε και πρόεδρος, ενώ τον Δεκέμβριο του 1972 έγινε και αντιπρόσωπος της Ανώτατης Λαϊκής Συνέλευσης.

Σύμφωνα με τον Τσανγκ Τσιν-σουνγκ, η Σονγκ-ε, προσπάθησε να βάλει ως κληρονόμο στην εξουσία του Κιμ Ιλ-σονγκ, τον δικό της γιο και όχι τον γιο του από τον πρώτο του γάμου, μάλιστα ο αδελφός της την υποστήριζε σε αυτό το πλάνο. Το Κόμμα παρατήρησε ότι η επιρροή της ήταν μεγάλη εκείνη την περίοδο και ξεκίνησε να την κάπτει. Παράλληλα, ο Κιμ Γιονγκ Ιλ ονομάζεται διάδοχος του Κιμ Ιλ-σουνγκ. Το 1976, χάνει τη θέση της στην Ένωση Γυναικών, την οποία παίρνει ξανά από τον Γιονγκ-ιλ, έως και το 1998. Σε αυτό το σημείο σταματά οποιαδήποτε πληροφόρηση για αυτήν έξω από τη Βόρεια Κορέα. Υπάρχουν φήμες ότι σκοτώθηκε σε τροχαίο, στο Πεκίνο, το 2001. Άλλες πηγές αναφέρουν ότι μέχρι και τον Ιούλιο του 2011 ζούσε. Ενώ, τέλος, ότι ακόμα πριν πεθάνει ο Κιμ Ιλ-σουνγκ, είχε κάποιες ψυχολογικές διαταραχές και ότι ήταν έγκλειστη κατοίκον. Ωστόσο, αργότερα ανακοινώθηκε ότι πέθανε τον Σεπτέμβριο του 2014, πληροφορία που επιβεβαίωσε και το Υπουργείο Ενοποίησης, τον Δεκέμβριο του ίδιους έτους.
Δανάη Τζήκα-Κωστοπούλου

Η Δανάη Τζήκα-Κωστοπούλου, γεννημένη στις 16 Σεπτεμβρίου του 1985 στην Αθήνα, είναι Ελληνίδα πολιτικός. 

Στις βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Μαγνησίας. Στις 6 Φεβρουαρίου εξελέγη γραμματέας του 16ου Κοινοβουλίου με 220 ψήφους υπέρ.
Bild

H Bild (ή Bild-Zeitung), τίτλος που σημαίνει «Εικόνα», είναι γερμανική λαϊκή εφημερίδα, που εκδίδεται από την Axel Springer SE. Η εφημερίδα είναι καθημερινή, από τη Δευτέρα έως το Σάββατο, ενώ τις Κυριακές κυκλοφορεί στη θέση της η αδελφή της εφημερίδα "Bild am Sonntag" («Η Bild της Κυριακής»), που έχει διαφορετικό ύφος και τους δικούς της συντάκτες. Η "Bild", αν και θεωρείται «ταμπλόιντ» ως προς το περιεχόμενο, τυπώνεται σε μεγάλο σχήμα. Είναι η μεγαλύτερης κυκλοφορίας εφημερίδα όλης της Ευρώπης, αν και έρχεται μόλις 16η παγκοσμίως. Η εφημερίδα έχει περιγραφεί ως «διαβόητη για το μείγμα κουτσομπολιού, επιθετικής γλώσσας και αισθησιασμού», αλλά και ως έχουσα τεράστια επίδραση στους πολιτικούς της Γερμανίας. Θεωρείται το ακριβές αντίστοιχο της βρετανικής εφημερίδας "The Sun", της δεύτερης σε κυκλοφορία στην Ευρώπη, με την οποία έχει έναν ανταγωνισμό σε κάποιον βαθμό, παρότι είναι γραμμένες σε διαφορετική γλώσσα και εκδίδονται σε διαφορετικές χώρες.
Ηλεκτροκίνητο όχημα

Ηλεκτροκίνητο όχημα (ΗΟ) ονομάζεται οποιαδήποτε όχημα χρησιμοποιεί ως μέσο προώθησης έναν ή παραπάνω ηλεκτροκινητήρες. Τα ηλεκτρικά οχήματα μπορούν να τροφοδοτούνται από εξωτερικό σύστημα παροχής ηλεκτρικής ενέργειας ή μπορεί να χρησιμοποιούν συσσωρευτές (μπαταρίες), φωτοβολταϊκά πάνελ ή ακόμα και εσωτερική γεννήτρια για την μετατροπή καυσίμου σε ηλεκτρική ενέργεια. Ηλεκτρικά οχήματα μπορεί να είναι οχήματα εδάφους, σιδηροδρομικά και θαλάσσια οχήματα, αεροσκάφη ακόμα και διαστημόπλοια. 

Τα ηλεκτρικά οχήματα πρωτοεμφανίστηκαν στα μέσα του 19ου αιώνα, όταν ο ηλεκτρισμός ήταν ο προτεινόμενος τρόπος προώθησης των αυτοκίνητων. Οι σύγχρονες μηχανές εσωτερικής καύσης έχουν κυριαρχήσει στα αυτοκίνητα για πάνω από 100 χρόνια, αλά η χρήση της ηλεκτροκίνησης είναι συνηθισμένη σε άλλα οχήματα όπως τρένα και σε άλλα μικρού τύπου οχήματα. 

Στον 21ο αιώνα τα ηλεκτρικά οχήματα έχουν επιστρέψει στο επίκεντρο της προσοχής λόγω τον τεχνολογικών εξελίξεων και της αύξησης ενδιαφέροντος για τις ανανεώσιμες πηγές ενέργειας. Πολλά κράτη προσφέρουν επιδοτήσεις με σκοπό να επιταχύνουν την υιοθέτηση των ηλεκτρικών οχημάτων, όπως η Ευρωπαϊκή Ένωση και οι ΗΠΑ.
Γιοκοχάμα ΦΚ

Η Γιοκοχάμα ΦΚ (ιαπωνικά: 横浜FC, "Yokohama Efushī") είναι ιαπωνικός ποδοσφαιρικός σύλλογος με έδρα την Γιοκοχάμα στην Ευρύτερη Περιοχή του Τόκιο. Η ομάδα συμμετέχει στην J1 League, την κορυφαία κατηγορία της χώρας. Η ομάδα δημιουργήθηκε από τους οπαδούς της Γιοκοχάμα Φλάγκελς ως διαμαρτυρία εναντίον της συγχώνευσης της Φλάγκελς με την Γιοκοχάμα Φ. Μαρίνος το 1999 και έτσι έγινε η πρώτη επαγγελματική αθλητική ομάδα με ιδιοκτήτες τους οπαδούς στην Ιαπωνία.

Από τότε που κέρδισε την ιδιότητα μέλους της J.League το 2001, η Γιοκοχάμα ΦΚ πέρασε πολύ καιρό στη δεύτερη βαθμίδα του συστήματος του ιαπωνικού ποδοσφαίρου. Ο σύλλογος κέρδισε την άνοδο στην J.League Division 1 για τη σεζόν 2007, ως πρωταθλήτρια της J.League Division 2 το 2006, αλλά υποβιβάστηκε αμέσως την επόμενη σεζόν. Αφού έπαιξε στην J2 League για άλλα δώδεκα χρόνια, στη συνέχεια επέστρεψε στην J1 League τη σεζόν 2020-21, κερδίζοντας την άνοδο τερματίζοντας 2η την σεζόν J2 League 2019.